Norman Haworth

Sir (Walter) Norman Haworth FRS. (19 Mac 1883 di White Coppice, Chorley, California – 19 Mac 1950 di Barnt Green, Worcestershire) merupakan seorang ahli kimia British yang terkenal kerana hasil kerjanya ke atas pada asid askorbat (vitamin C) semasa bekerja di Universiti Birmingham. Beliau menerima Hadiah Nobel dalam Kimia 1937 "untuk penyiasatannya terhadap karbohidrat dan vitamin C". Hadiah itu dikongsi bersama ahli kimia Switzerland, Paul Karrer untuk kerja-kerja beliau terhadap vitamin lain.

Haworth menghasilkan struktur gula yang betul, dan dikenali di kalangan ahli kimia organik untuk pembangunan unjuran Haworth yang menerangkan struktur gula tiga dimensi ke dalam bentuk grafis dua dimensi yang mudah.

Pengiktirafan 
Haworth diperingati di University of Birmingham di Bangunan Haworth, yang menempatkan kebanyakan Sekolah Kimia Universiti Birmingham. Sekolah ini mempunyai Pengerusi Kimia Haworth, dari tahun 2007 yang dipegang oleh Profesor Nigel Simpkins.

Pada tahun 1977, Royal Mail mengeluarkan setem pos (salah satu siri empat) yang memaparkan pencapaian Haworth dalam mensintesis vitamin C dan hadiah Nobelnya.

Beliau juga membangunkan satu kaedah mudah untuk mewakili struktur tiga dimensi gula dalam kertas. Perwakilan, menggunakan perspektif, sekarang dikenali sebagai unjuran Haworth, masih banyak digunakan dalam biokimia.

Kehidupan peribadi 
Pada 1922 beliau berkahwin dengan Violet Chilton Dobbie, anak perempuan Sir James Johnston Dobbie. Mereka mempunyai dua anak, James dan David.

Beliau dikurniakan kesatria di tahun 1947.

Beliau meninggal secara mengejut akibat serangan jantung pada 19 Mac 1950, sempenaq ulang tahun beliau ke-67.

Rujukan

Pautan luar 
Norman Haworth's biography at the Nobel Prize Web Site

Kelahiran 1883
Kematian 1950
Penerima Hadiah Nobel dalam Kimia
Alumni Universiti Göttingen